
 ఆమె ఏమీ జవాబు చెప్పలేదు. చెయ్యిచాచి అతని చేతిని అందుకోవాలన్న కోరికను బలవంతాన కంట్రోల్ చేసుకుంది. ఎందుకు అతన్ని చూసి తన మనసు చలిస్తోంది! ఎన్నడూ లేనిది- ఒక పురుషుడ్ని చూసి ఆకర్షణకు గురవుతోంది. హృదయంలో తియ్యని అలజడి. కారు మెల్లగా, మెత్తగా సాగిపోతోంది. చాలా యాంత్రికంగా డ్రైవ్ చేస్తోంది. ఏం జరిగిందీ, ఎలా జరిగిందీ తెలుసుకునే లోపల ఆమె చెయ్యి అతని చేతిలో వుంది. వ్రేళ్ళు వ్రేళ్ళతో ఆడుకుంటున్నాయి. చెవిలో అతని గొంతు చిన్నగా వినిపించింది. "ఆ గార్డెన్ లోకి వెళ్ళి కాసేపు గడుపుదాం." మంత్ర ముగ్ధురాలయి బ్రేక్ వేసింది. గ్రీన్ కార్డెన్స్ లో- ఆ రంగురంగుల, వికసించిన, అందంగా విచ్చుకొన్న మనోహరంగా విరబూచిన పూలసముదాయాల మధ్య చెయ్యీ చెయ్యి కలుపుకుని నడుస్తూంటే ఏదో మత్తు సోకినట్లు, స్వప్నావస్థలో విహరిస్తూన్నట్లు ఉండి కాలం తెలియలేదు. అతనేదో చెబుతున్నాడు. ఆమె వింటోంది. "ఇహ వెడదామా?" "ఊఁ" అంది. ఇద్దరూ కలసి బయటికొచ్చారు. "రేపు... ఇదే టైముకు ఇక్కడ... అంటున్నాడు. ఇంతలో ప్రక్కనుంచి "మేడమ్!" వినిపించింది. తలతిప్పి చూసేసరికి ఎ.ఎస్.పి. రాజశేఖర్ కనిపించాడు. "మీతో కొంచెం మాట్లాడాలి. ఇలా రండి!" అన్నాడు. అతని గొంతులో సౌమ్యతకన్నా, అధికారం చెలాయిస్తున్న ధోరణి కనిపించేసరికి ఆమెకు కోపమొచ్చింది. ఐనా దిగమ్రింగుకొంటూ కొంచెం ప్రక్కకి నడిచి "ఏమిటి?" అంది. "మీరతన్తో అంత ఫ్రీగా తిరగటం బాగాలేదు." "చెప్పటానికి మీరెవరు?" "ఒక బాధ్యత గల పోలీసాఫీసర్ని!" "మీ బాధ్యత, దర్పం నేరస్థులమీద చూపించండి. అంతే కాని..." "అతను నేరస్థుల లిస్ట్ లో ఉన్నాడు. ఏ క్షణానైనా అతను అరెస్ట్ కావడం, కటకటాల వెనక నా చేతిలో చావుదెబ్బలు తినటం ఖాయం!" "అంతవరకూ వస్తే చూద్దాంలెండి." "అంతేకాదు, మీమీద ఇంకో రకంగా కూడా నా బాధ్యత వుంది." "ఏమిటది?" "మిమ్మల్ని నేను పెళ్ళి చేసుకుందామనుకుంటున్నాను కాబట్టి!" "షటప్!" అని ఆమె విసురుగా వెనక్కి తిరిగింది.
    * * *
 మరునాటి మధ్యాహ్నం రాజశేఖర్ తండ్రితో ఏకాంతంగా మాట్లాడుతూ వుండటం ప్రక్కగదిలోంచి చూసింది. కొన్ని మాటలు అయిష్టంగా వినిపించాయి. "నేను ఐ.పి.ఎస్. ఆఫీసర్ని! డిపార్ట్ మెంట్ లో నాకు మంచి పేరుంది. కొన్నాళ్ళకు ఎలాగూ ఎస్.పి. నవుతాను. ఇంకా పైపైకి కూడా పోతాను. మంచి కుటుంబంలో నుంచి కూడా వచ్చాను... రసజ్ఞను నాకిచ్చి పెళ్ళి చెయ్యటానికి నాకేమీ అభ్యంతరం ఉండదనుకుంటాను." "అమ్మాయితో మాట్లాడకుండా ఏ సంగతీ చెప్పలేను." "మాట్లాడండి... కాని కొన్ని సందర్భాలలో ఆమెకు ఆలోచించుకునే శక్తి లేకపోతే తండ్రిగా మీరు..." "రసజ్ఞ ఆలోచించుకునే శక్తిలేని ఆడపిల్ల కాదు!" అతను వెళ్ళిపోయాక జయసింహ లోపలికొచ్చాడు. మొహం వ్యాకులపాటుతో ఉన్నట్లు కనిపించింది. "డాడీ!" అని పిలిచింది. "ఏమిటమ్మా?" "అలా ఉన్నారేం? "ఏమీ లేదమ్మా!" "రండి డాడీ, ఇద్దరం కలసి భోజనం చేద్దాం!" తనతో కలసి మీల్స్ తీసుకోవటం తండ్రికి ఎంతో సంతోషదాయకమైన విషయం. ఆయనకు కొసరి కొసరి వడ్డిస్తూ తినిపించటం తనకెంతో సంతోషం కలిగించే అంశం. తాను పెళ్ళి చేసుకుని వెళ్ళిపోతే- ఆయన ఒంటరిగా కళ్ళలో నీళ్ళు తిరిగాయి. పెళ్ళి సంగతి, రాజశేఖర్ తో జరిగిన సంభాషణ ఎత్తుతాడేమోననుకుంది. ఎందుకనో ఆయన దాని ప్రస్తావన తీసుకురాలేదు. ఆ సాయంత్రం మబ్బు మబ్బుగా వుండి ఆరూ- ఆరున్నర అయ్యేసరికి చీకటి వ్యాపించింది. రసజ్ఞ గ్రీన్ గార్డెన్ లో అంతకుముందు రోజు ప్రఫుల్లకుమార్ తో గడిపిన ప్రదేశాన్ని చేరుకుని అతనికోసం చూసింది. కనబడలేదు. సరిగ్గా ఆరున్నరయ్యేసరికి వస్తానన్నాడు. ఐదు నిమిషాలపాటు ఎదురుచూసి, ఏమీతోచక ఒక్కొక్క అడుగూ నెమ్మదిగా వేసుకుంటూ నడవసాగింది. ఆ ప్రదేశమంతా మొక్కలు గుబురుగా పెరిగి నిర్మానుష్యంగా ఉంది. సుమారు పది గజాలు నడిచి వుంటుంది. ఉన్నట్లుండి వెనక అడుగుల చప్పుడైంది. ప్రఫుల్లకుమారేమోనని తలత్రిప్పి చూసింది. ఎవరూ కనబడలేదు. అటూ ఇటూ చూసి మళ్ళీ నడవసాగింది. తిరిగి వెనక అడుగుల చప్పుడు తనని ఎవరో అనుసరిస్తున్నారు. ఈసారి తల వెనక్కి త్రిప్పి చూడదల్చుకోలేదు. ఆమె చెయ్యి దుస్తుల్లో దాచుకున్న ఆయుధం మీదికి వెళ్ళింది.

 aame emi jawabu cheppaledu. cheyyichaachi athani chetini andukovalanna korikanu balavantaana control chesukundi. enduku atanni chusi tana manasu chalistondi! ennaduu lenidi- oka purushudni chusi aakarshanaku guravutondi. hrudayamlo tiyyani alajadi. kaaru mellagaa, mettagaa sagipotondi. chala yaantrikamgaa drive chestondi. yem jarigindii, ela jarigindii telusukune lopala aame cheyyi athani chetilo vundi. vrellu vrellatho aadukuntunnaayi. chevilo athani gontu chinnagaa vinipinchindi. "aa garden loki velli kasepu gadupudam." mantra mugdhuraalayi breake vesindi. green cardens loo- aa rangurangula, vikasinchina, andamgaa vichukonna manoharamgaa virabuuchina poolasamudaayaala madhya cheyyee cheyyi kalupukuni nadustunte edho mattu sokinatlu, swapnaavasthalo viharistuunnatlu undi kaalam teliyaledu. atanedo chebutunnadu. aame vintondi. "iha vedadama?" "oea" andi. iddaruu kalasi bayatikocharu. "repu... ide taimuku ikkada... antunnadu. intalo prakkanunchi "medam!" vinipinchindi. talatippi chusesariki e.es.pi. rajasekhar kanipinchaadu. "meetho konchem matladali. ilaa randi!" annadu. athani gontulo soumyatakannaa, adhikaaram chelaayistunna dhorani kanipinchesariki aameku kopamochindi. ina digamringukontu konchem prakkaki nadichi "emiti?" andi. "meeratantho anta freega tiragatam bagaledu." "cheppataaniki meerevaru?" "oka baadhyata gala policaphyserni!" "mee baadhyata, darpam nerasthulameeda choopinchandi. anthe kaani..." "atanu nerasthula list loo unnaadu. e kshanaanainaa atanu arest kaavadam, katakataala venaka naa chetilo chavudebbalu tinatam khayam!" "antavarakuu vaste chuddamlendi." "antekaadu, meemeeda inko rakamgaa kuudaa naa baadhyata vundi." "emitadi?" "mimmalni nenu pelli chesukundamanukuntun kabatti!" "shatap!" ani aame visurugaa venakki tirigindi.
    * * *
 marunati madhyaahnam rajasekhar tandritho ekaantamgaa maatlaadutuu vundatam prakkagadilonchi chusindi. konni maatalu ayishtamgaa vinipinchaayi. "nenu ai.pi.es. aafiisarni! depart ment loo naaku manchi perundi. konnaallaku elaaguu es.pi. navutaanu. inka paipaiki kuudaa potaanu. manchi kutumbamlo nunchi kuudaa vachanu... rasagnanu naakicchi pelli cheyyataaniki nakemi abhyantaram undadanukuntaanu." "ammayitho matladakunda e sangatee cheppalenu." "matladandi... kaani konni sandarbhaalalo aameku aalochinchukune sakti lekapothe tandrigaa meeru..." "rasagna aalochinchukune saktileni aadapilla kaadu!" atanu vellipoyaaka jayasimha lopalikochadu. moham vyaakulapaatuto unnatlu kanipinchindi. "daady!" ani pilichindi. "emitamma?" "alaa unnarem? "emi ledamma!" "randi daady, iddaram kalasi bhojanam cheddam!" tanatho kalasi meels teesukovatam tandriki entho santoshadaayakamaina vishayam. aayanaku kosari kosari vaddistuu tinipinchatam tanakentho santosham kaliginche amsam. taanu pelli chesukuni vellipothe- aayana ontarigaa kallalo neellu tirigaayi. pelli sangati, rajasekhar thoo jarigina sambhaashana ettutademonanukundi. endukano aayana daani prastaavana teesukuraaledu. aa saayantram mabbu mabbuga vundi aaruu- aarunnara ayyesariki cheekati vyaapinchindi. rasagna green garden loo antakumundu roju prafullakumar thoo gadipina pradesaanni cherukuni atanikosam chusindi. kanabadaledu. sarigga aarunnarayyesariki vastaanannaadu. aidu nimishaalapaatu eduruchusi, emitochaka okkokka aduguu nemmadigaa vesukuntu nadavasaagindi. aa pradesamantaa mokkalu guburugaa perigi nirmaanushyamgaa undi. sumaru padi gajalu nadichi vuntundi. unnatlundi venaka adugula chappudaindi. praphullakumaaremonani talatrippi chusindi. evaruu kanabadaledu. atuu itoo chusi mallee nadavasaagindi. tirigi venaka adugula chappudu tanani evaro anusaristunnaaru. eesaari tala venakki trippi chudadalchukoledu. aame cheyyi dustullo daachukunna aayudham meediki vellindi.